|  |  |
| --- | --- |
| Helse- og omsorgsdepartementet |  |
|  |  |
| Postboks 8011 Dep |  |
| 0031 Oslo |  |
|  | Vår fil: B19-AA22 |
|  | Vårt Arkiv: Høringer 2019 |
|  | Saksbehandler: Arnfinn Aarnes |

Oslo 19. november 2019

**Forslag til endringer i akuttmedisinforskriften og flere forskrifter som gjelder allmennleger**

FFO viser til overnevnte høringsnotat og vil gi noen kommentarer til forslagene.

FFO er enig i at det er viktig å ha kompetansekrav knyttet til spesialist i allmennmedisin for leger som skal jobbe alene i legevakt. Vi er også enig i at dersom leger som ikke fyller kompetansekravene har legevakt, så skal det være bakvakt tilgjengelig, og i at bakvakt må ha god lokal kunnskap. Det er viktig.

Siden dette i første rekke handler om små kommuner der det kun er én lege som går legevakt, foreslår departementet at det ikke skal være nødvendig at bakvakt skal ha utrykningplikt der legen som går legevakt trenger bistand fra bakvaktslegen. Det foreslås å la kommunene selv vurdere om bakvakten skal ha utrykningsplikt. FFO mener dette virker som en fornuftig endring siden kommunene selv har ansvaret for kommunal legevakt og det derfor er naturlig at de også har ansvaret for å vurdere om bakvakten ved behov skal rykke ut for å bistå lege på vakt.

I tillegg mener kommunene at en bakvaktsordning med utrykningsplikt er å binde opp knappe legeressurser. FFO støtter derfor bortfall av kravet om utrykningsplikt for bakvaktsleger i kommunal legevakt.

Med vennlig hilsen

**FUNKSJONSHEMMEDES FELLESORGANISASJON**

 

Eva Buschmann Lilly Ann Elvestad

Styreleder Generalsekretær